Refuse Trailers For Sale By Pinnacle Trailers - Wilmington - 2 Listings | www.pinnacletrailers.com - Page 1 of 1
2019 EAST 48' X 102" X 100" GENESIS LIVE FLOOR TRASH
48' X 102" X 100" GENESIS LIVE FLOOR TRASH Model; 17793 Gross Vehicle Weight; 48 ft Length x 102 in Width x 100" Height; 11R22.5 Tires; Tandem Axle; Live Floor; Capacity: 120 Cubic YardsAxles: TandemFloor: Hallco Live Floor Triple RidgeGate: Aluminum Side Hinge DoorLanding Gear: (2) Spee...
Stock Number: PT12127
2013 MAC TRAILER MFG 48' X 102" X 100" SHEET & POST WALKING FLOOR
48' X 102" X 100" SHEET & POST WALKING FLOOR Model; 17900 Gross Vehicle Weight; 48 ft Length x 102 in Width x 8 ft 4 in Height; 11R24.5 Tires; Tandem Axle; Live Floor; Capacity: 120 Cubic YardsAxles: TandemFloor; Keith Walking FloorGate; Barn DoorLanding Gear: (2) SpeedWheels; (8) Steel...
Stock Number: PT12128 Hospitaaldinge | Toortsie, Kameel en Bokbaaivygie se blog
← Toortsie se Toeka Tokkel: Operasie
Daardie dag moes ek… →
Hospitaaldinge	Posted on Maart 10, 2015	by Kameel Scrapydo se toeka-tokkel: Operasie
Vandag gesels ek nie operasie nie, maar hospitaaldinge. Ek was agt maande swanger met Kenneth toe ek en Ken van Hillbrow af, Pretoria toe getrek het. Daar was een maand oor om gereed te maak vir die baba se koms. Op daardie stadium was ek deur die familie afgeskryf, dus was daar nie hoop op ‘n ooievaarspartytjie of bystand van familielede nie; en laat ek sommer hier se die geldjies was maar min. Die belangrikste was natuurlik om myself by ‘n hospitaal aan te meld. So bevind ek myself by die Moedersbond, en moet tot my ontsteltenis hoor dat ek dadelik in die hospitaal opgeneem gaan word, en eers na die baba se geboorte huistoe mag gaan. My bloeddruk was gevaarlik hoog, en daar was fout met my niere.
Ken sal my nagklere later bring, maar ek besef my nagklere sal nie voldoende wees vir ‘n paar weke se verblyf in die hospitaal nie, dus vra ek hom om vir my ‘n nuwe nagrok te gaan koop. Daar het ‘n maand voor my gelê waarin ek my oor ‘n baba wat naak in die wêreld gaan inkom – en indien daar nie ‘n wonderwerk plaasvind nie – ook naak by die huis gaan aankom – waar daar nie ‘n babakamer in gereedheid gebring is nie. Maar op daardie oomblik was nagklere my grootste bekommernis.
Daar was sowat vyftien vroue in die saal waar ek gelê het; almal met probleme en wagtend op hulle babas se geboorte. Die ongehude moeders wie se babas vir aanneming gaan, het op die stoep wat met glas toegemaak is gelê. Ek sou in die daaropvolgende weke baie stories hoor, diep hartseer sien, maar ook baie lag.
Met besoeksure daardie aand bring Ken my badsakkie met toiletware, en ‘n plastieksak waarin my nuwe nagklere is. Gretig om te sien wat hy gekoop het haal ek die nagklere uit, en tot my ontsteltenis is dit ‘n swart, deurskynende, kort, en baie sexy toppie. Die bypassende broek is so ‘n einaaffêre, en om alles te kroon met ‘n gat op ‘n baie suggestiewe plek. My mond hang oop van verbasing, maar Ken se gesig straal van trots. “Ek kannie hierdie nagklere in ‘n hospitaal dra nie!!” sê ek vir hom, en heel verbaas wil hy weet hoekom nie, dit is dan sulke mooi sexy nagklere.
Ondersoektyd die volgende oggend wonder ek benoud wat die dokter gaan dink van my skamele nagklere. Toe hy die komberse van my aftrek wil ek eers my gesig wegdraai, en anderpad kyk, maar ek hou myself braaf, en lê asof onbewus van my naaktheid. Gelukkig wys sy gesig niks nie, maar ek kannie dieselfde van die suster sê nie – sy gluur my behoorlik aan. Kort daarna kry ek ‘n sedepreek oor geskikte drag vir ‘n hospitaal. Ken moes mooi netjies die nagklere weer huistoe neem…. vir latere gebruik.
This entry was posted in Uncategorized. Bookmark the permalink.	← Toortsie se Toeka Tokkel: Operasie
43 Responses to Hospitaaldinge
rondomtaliedraai sê:	Maart 10, 2015 om 7:35 nm	Heita jy raak toe wild!
Antwoord	Kameel sê:	Maart 10, 2015 om 9:47 nm	Het my les geleer; Moet nie my man stuur om nagklere te koop nie! 😯
Antwoord	rondomtaliedraai sê:	Maart 11, 2015 om 2:28 nm	hehehehe … dit was seker vir hom baie mooi! Die man het ‘n oog LikeLike
Antwoord	Kameel sê:	Maart 11, 2015 om 3:23 nm	Ek dink as ek hom vandag stuur om vir my nagklere te gaan koop kom hy weer met so ‘n swart dingetjie hier aan. 😯
Antwoord	rondomtaliedraai sê:	Maart 11, 2015 om 7:33 nm	mmmmm ek het geantwoord nou is dit weg
Antwoord	perdebytjie sê:	Maart 10, 2015 om 10:07 nm	Dit wys net dat ‘n man anders na die wêreld kyk.Oulike stuk!
Antwoord	Kameel sê:	Maart 10, 2015 om 10:29 nm	Defenitief kyk hulle met ander oë.
Antwoord	scrapydotwo sê:	Maart 11, 2015 om 6:23 vm	O dis darem n gedoente as mens moet staatmaak op die manne se smaak. Ek kan ook n storie vertel oor die skamele nakleertjies en die suster wat sommer baie naar met my was.(was geleende nagklere omdat ek te siek was om voorsiening te maak!) Daardie tyd se kinders kry was ook maar nie vir enige vrou nie. As mens dit vandag vergelyk was die hospitale en hul maar “wreed” gewees. Alhoewel ek dink dit reeds weer baie versleg die afgelope jare. Dankie vir jou heerlike vertelling al was dit nie so baie lekker nie. (Ek weet gladnie hoe om kolletjies op oe te maak of n kappie nie- nooit dit geleer nie!)
Antwoord	Kameel sê:	Maart 11, 2015 om 8:11 vm	Hulle was ontsaglik streng by die Moedersbond. Het nog erge stelle met hulle afgetrap na die baba se geboorte. Wou nie my baba vir my gee toe hulle uitvind ek en Ken is nie getroud nie ens ens.
Ek tik in Word, copy dit en kom plak dit op my blog. Het lekker short cuts vir kappies ens gehad, maar hulle werk nou nie meer nie. Moet nou symbols toe gaan en langpad vat.
Antwoord	scrapydotwo sê:	Maart 11, 2015 om 8:23 vm	Ja daardie Moedersbond het baie stories gehad wat rondgegaan het. Die leestekens is maar n riller in afrikaans, grappie hoor. Ek is nie so lank al n rekenaar gebruiker nie, so kortpaadjies weet ek heeltemaal niks nie. Dan verander WordPress hul basiese dinge en gooi my weer heeltemaal uit die bootjie en moet ek weer van vooraf uitsorteer! Geniet jou dag hoor.
Antwoord	Xena Phoenix sê:	Maart 11, 2015 om 9:23 nm	Ek gebruik weer alt 136 en alt 137 vir ê en ë onderskeidelik.
Antwoord	Kameel sê:	Maart 11, 2015 om 9:26 nm	Op my vorige program het dit ook vir my gewerk, maar met die nuwe windows werk dit nie meer nie. LikeLike
Antwoord	Xena Phoenix sê:	Maart 11, 2015 om 9:27 nm	Ek het die nuutste windows op my rekenaar. Is jou Num lock aan?
Antwoord	Kameel sê:	Maart 11, 2015 om 9:29 nm	Het nounet oor dieselfde ding sit en wonder. Gaan gou kyk.
Antwoord	scrapydotwo sê:	Maart 11, 2015 om 11:54 nm	Dankie, ek het dit neergeskryf en gaan dit probeer. Mens is nooit te oud om te leer nie
Antwoord	ddupl3ss1s sê:	Maart 11, 2015 om 9:56 vm	as jy alt druk tesame met 0234 dan is dit ê outomaties kappie op die e ..jy hoef nie eens die e te druk en alt tesame met 0235 dan is dit ë – die syfers van numlock – jou numlock moet aangeskakel wees(liggie brand) ek gebruik nie laptop nie.
Antwoord	Kameel sê:	Maart 11, 2015 om 9:59 vm	Dankie Dirkie, gaan dit ook nou probeer. Mooi dag vir jou.
Antwoord	scrapydotwo sê:	Maart 12, 2015 om 12:01 vm	Ha, lekker man, nou gaan ek bietjie uittoets.
Antwoord	seegogga sê:	Maart 11, 2015 om 7:18 vm	Mmmm Ken, Ken, waaraan het jy gedink? Ek hoop hy het later darem vir d babatjie iets geskiks gekoop.
Antwoord	Kameel sê:	Maart 11, 2015 om 8:35 vm	Soos ‘n man gedink dis verseker. Wat klere vir die baba aan betref is ‘n storie op sy eie. ‘n Veertienjarige ongehude meisie het vir my ‘n truitjie in die hospitaal gebrei (Kosbaar!!!) Teen my wil het Ken my ouers van die baba se geboorte laat weet. Kry oproep van my ma in hospitaal. Gesprek gaan iets soos dit; “Hoor jy het ‘n baba,” “Ja.” “Het jy ooit klere vir die kind?” “Ja.” (groot lieg.) Gehoorbuis word neergesit. Later die middag kom daar van my ma ‘n yslike pak by hospitaal aan. Binne in alles wat ‘n pasgebore baba nodig het. Nie nodig gehad om enigiets vir eerste paar weke te koop nie. Dit was die wonderwerk.
Antwoord	Toortsie sê:	Maart 11, 2015 om 8:13 vm	Vir almal wat wonder…. die Kameel is weer gevind … en hierdie stuk is deur die Kameel geskryf… nie die Preutse Toortsie nie… 😯 ….. ha ha ha ha haaaaaaaaa …. arme Kameel… maar hoor hier, dis skreeusnaaks!
Antwoord	Kameel sê:	Maart 11, 2015 om 8:48 vm	Ek kan my vir geen oomblik indink dat onse Toorts sulke ervarings sou beleef nie. 🙂
Antwoord	Toortsie sê:	Maart 11, 2015 om 8:54 vm	Ek wens jy kon nou my lekker lag hoor! 🙂 Ek het maar my dingetjies ook, gehoor!
Antwoord	ddupl3ss1s sê:	Maart 11, 2015 om 10:02 vm	Nou wonder ek of jy toe babakleertjies gekry het. Lank terug (ek was dagma) was hier ‘n dagbaba wat se ouers bitter bitter arm was.. ek was in trane toe een van die ander kindertjies se oupa hier stilhou en vra “is dit hier waar die arm babatjie bly?’ toe maak hy die kattebak oop propvol nuwe babaklere en alles wat denkbaar nodig was – splinternuut gekoop. Ek het net so verskriklik gehuil toe daardie mamma skaars dankie gesê het en alles vir drankgeld verkoop het..
Antwoord	Kameel sê:	Maart 11, 2015 om 3:14 nm	Ai Dirkie, dit is hartseer van die babatjie..
Ken het teen my wil my ouers laat weet van die baba se geboorte. Daardie middag het daar ‘n groot pak by die hospitaal van my ma af gekom. Daarin was alles wat ‘n pasgebore baba vir die eerste paar weke nodig gehad het.
Antwoord	Spokie sny spoor sê:	Maart 11, 2015 om 10:10 vm	Hehehe – oulik man! Jinne, dis interessant om te dink dat hul in die ou dae die ongehude moeder gesien het as … sondig? Hul was of weggestuur of agter glas weggesteek.
Vandag is dit nie eens meer snaaks as daar ‘n kind gebore word buite ‘n huwelik. LikeLike
Antwoord	Kameel sê:	Maart 11, 2015 om 3:43 nm	Die skarlaken meisies; was so deur samelewing gebrandmerk.
As kind van God keur ek nie vandag se seksueele losbandigheid goed nie, maar daardie jare was dit anders… daar was nie die rondslapery met verskillende maats nie. Het ek nou preuts geword?
Antwoord	Spokie sny spoor sê:	Maart 11, 2015 om 4:41 nm	Nee – dink ek is maar nog altyd preuts gewees… vir my is dit ook seksuele losbandigheid en nie aanvaarbaar in Gods oë.
Antwoord	Toortsie sê:	Maart 11, 2015 om 8:20 nm	In Denemarke is die ongehude moeders na ‘n eiland gestuur. Die ongehude vaders is gelos om nog ongehude moeders te maak… ai. Bly dis verby!
Antwoord	Kameel sê:	Maart 11, 2015 om 8:42 nm	Die lewe het darem baie verander. Party dinge ten goede, maar baie dinge het maar aftraandepad gevat. Ek is nou baie bly ek het nie in Denemarke daardie jare gebly nie!!! 😯
Antwoord	Vlindersag sê:	Maart 11, 2015 om 3:26 nm	Dit was ‘n baie lekker-lees stuk.
Ja, ‘n man is ‘n man.
… En, ‘n ma is maar ook net ‘n ma 🙂 …
Antwoord	Kameel sê:	Maart 11, 2015 om 3:46 nm	Dankie vir die inloer Vlindersag (wat ‘n pragtige naam.) Dit is net soos jy daar sê…. man bly man, en ma bly ma.
Antwoord	HesterLeyNel sê:	Maart 11, 2015 om 8:11 nm	Askies dat ek lag oor jou swaarkry, maar dit was nou blêrrie snaaks! Ek was ook by die Moedersbond met my tweede seun (35 jaar gelede). Wonder of hulle nog bestaan?
Antwoord	Kameel sê:	Maart 11, 2015 om 8:36 nm	Ek het ook gewonder of hulle nog bestaan. Het jy hulle ook so streng gevind… alhoewel jy seker nie weke daar gele het nie. Daar is dinge wat in ‘n mens se lewe gebeur wat jy net nie weer vergeet nie…. soos die simpele swart nagklere 🙂 LikeLike
Antwoord	HesterLeyNel sê:	Maart 12, 2015 om 8:13 vm	Wel, dis die dinge waaroor jy in jou latere lewe lekker kan lag, maak nie saak hoe sleg jy op daardie stadium voel oor die gebeure nie. Sulke “skandes” raak net minder belangrik en eenvoudiger as jy ouer word – ek wil tog nie weer jonk wees nie.
Antwoord	Kameel sê:	Maart 12, 2015 om 9:06 vm	Ek sou nie omgee vir die woema van my jeug nie, maar jonk wees self “nee dankie!!”
Antwoord	Xena Phoenix sê:	Maart 11, 2015 om 9:27 nm	Ek weet van baie mense wat al moes gaan nagklere koop het omdat hulle hospitaal toe moes gaan. Ek sal ook moet. Wie besit ‘n japon?
Antwoord	Kameel sê:	Maart 11, 2015 om 9:29 nm	🙂 Wat gaan hulle met jou by die hospitaal doen, of is ek nou te persoonlik?
Antwoord	Xena Phoenix sê:	Maart 11, 2015 om 9:31 nm	Hipoteties gesproke. Ek het geen planne om hospitaal toe te gaan nie. 😉
Antwoord	Kameel sê:	Maart 11, 2015 om 9:35 nm	Het hom, my Num Lock was nie aan nie 😦 en ek het myself suur gesukkel vir niks. Gelukkig kan ek ouderdom die skuld gee.
Antwoord	Terug pieng: Toeka-Tokkel 12 : Seisoene | scrapydotwo
Sparkle sê:	Maart 12, 2015 om 11:20 vm	Kameel, dis was nou classic soos die engelsman sou se.
Ek sien so verskillende oogpunte.
Die een is van ‘n toekomstige mamma wat haar kop onder die komberste wil steek uit skaamte.
Die ander is van ‘n man wat met sy beste bedoelings glad nie prakties gedink het nie.
Die ander is van ‘n ma wat nie lekker dalk geweet het hoe om die sutasie te hanteer nie.
Die ander is van ‘n suurpruim verpleegster wat dink “sies!”
En die ander is van ‘n dokter wat die kombers oplig en dink…wtf!? (Skuus, daai woord is net so gepas in daardie situasie!)
Vreeslik dankie vir deel hiervan. Elke dag leer ek soveel meer van mensewees by julle almal. Xx
Antwoord	Kameel sê:	Maart 12, 2015 om 1:59 nm	Dankie vir die kommentaar uit verskillende oogpunte gesien Sparkle….. dit was nou interressant (kannie meer onthou of dit een of twee erre het nie) Ek het nou lekker gelag.